ไลน์ทีวี
ไลน์ ทีวี (English: LINE TV) เป็นเว็บไซต์และแอปพลิเคชันที่ให้บริการวีดิทัศน์ตามคำขอโดยไม่เสียค่าสมัครสมาชิกรายเดือนหรือรายปี พัฒนาโดย ไลน์ คอร์ปอเรชั่น และเปิดให้บริการในประเทศไทยเป็นแห่งแรกในวันที่ 31 มีนาคม พ.ศ. 2558[1]
เนื่องจากไลน์ทีวีไม่ได้ให้บริการในรูปแบบของวิดีโอแชร์ริ่ง จึงมีเฉพาะรายการและสถานีที่เป็นพันธมิตรทางธุรกิจกับไลน์ทีวีเท่านั้น[2]
เนื้อหาดั้งเดิมหรือเนื้อหาที่มีเฉพาะในไลน์ทีวี (LINE TV Originals) เป็นเนื้อหาที่ผลิตขึ้นสำหรับเผยแพร่บนไลน์ทีวีโดยเฉพาะ ส่วนใหญ่เนื้อหาในรูปแบบนี้จะไม่ปรากฏในช่องทางการออกอากาศอื่นอีก เนื้อหาพิเศษสำหรับไลน์ทีวี (Exclusive) เป็นเนื้อหาที่เผยแพร่บนสื่อออนไลน์ในไลน์ทีวีก่อนเป็นช่องทางแรก แล้วจึงเผยแพร่ในช่องทางอื่นต่อไป (ถ้ามี) การถ่ายทอดสด (Live) เป็นเนื้อหาที่เผยแพร่แบบสดทางไลน์ทีวีไปพร้อม ๆ กับช่องสถานีที่เป็นพันธมิตรทางธุรกิจกับไลน์ทีวี โดยส่วนใหญ่จะเป็นงานแข่งขันรอบชิงชนะเลิศของรายการต่าง ๆ รวมถึงงานแถลงข่าว งานเปิดตัว เป็นต้น หรือเป็นเนื้อหาที่มีเฉพาะในไลน์ทีวีโดยเผยแพร่แบบสดตามเวลาออกอากาศประจำ ซึ่งก็จะเปิดให้รับชมย้อนหลังในรูปแบบ LINE TV Originals ทันทีที่จบลง
ปัจจุบันไลน์ทีวี มีเนื้อหา 6 หมวดหมู่ให้รับชม ดังนี้
ละคร (Drama) ได้แก่ ละครโทรทัศน์, ซิตคอม, ละครชุด (ซีรีส์), ละครสั้น (มินิซีรีส์), เว็บซีรีส์, ภาพยนตร์สั้น และภาพยนตร์ บันเทิง (Entertainment) ได้แก่ รายการบันเทิงประเภทต่าง ๆ ไม่ว่าจะเป็นท่องเที่ยว, เกมโชว์, ทอล์กโชว์, เรียลลิตีโชว์ และวาไรตี้ (ปกิณกะ) เพลง (Music) ได้แก่ รายการเพลง, เพลงซิงเกิล, เพลงอัลบั้ม, มิวสิกวิดีโอ และบันทึกการแสดงคอนเสิร์ต ไลฟ์สไตล์ (Lifestyle) ได้แก่ รายการประเภทอื่น ๆ นอกเหนือจากที่กล่าวมา เช่น รีวิวร้านอาหาร รีวิวสินค้า สอนทำอาหาร สอนวิธีดูแลสุขภาพ เป็นต้น กีฬา (Sports) ได้แก่ รายการกีฬา, ถ่ายทอดสดกีฬา การแข่งขันกีฬาต่าง ๆ รวมไปถึงอีสปอร์ต แอนิเมชัน (Animation) ได้แก่ อนิเมะ, การ์ตูน และแอนิเมชั่น
สถานีที่เป็นพันธมิตรทางธุรกิจกับไลน์ทีวีในปัจจุบันมี 19 สถานี ดังนี้
ช่อง 8 บูมเมอแรงประเทศไทย การ์ตูนคลับแชนเนล ช่อง 3 จีดีเอช ห้าห้าเก้า จีเอ็มเอ็ม 25 จีเอ็มเอ็มทีวี จีเอ็มเอ็ม แกรมมี่ กันตนา แมส ทีวี ช่อง 9 นาดาวบางกอก ช่องวัน 31 พีพีทีวี ทีวี ธันเดอร์ โว้กไทยแลนด์ ช่องเวิร์คพอยท์
สามารถเข้าใช้งานได้ฟรีผ่าน หรือแอปพลิเคชันบนสมาร์ตโฟนในระบบปฏิบัติการไอโอเอส และแอนดรอยด์ และเลือกรับชมวีดิโอที่ต้องการได้ทันที โดยอาจมีโฆษณาปรากฏก่อนเริ่มวิดีโอนั้น ๆ และมีการจำกัดพื้นที่ในการรับชมไว้ให้ใช้งานได้เฉพาะในประเทศที่มีไลน์ทีวีให้บริการเท่านั้น
ไลน์ไลฟ์ (ญี่ปุ่น)
หมวดหมู่:บริการวีดิทัศน์ตามคำขอ หมวดหมู่:ซอฟต์แวร์บนแอนดรอยด์ หมวดหมู่:ซอฟต์แวร์บนไอโอเอส หมวดหมู่:การบันเทิง หมวดหมู่:ก่อตั้งในปี พ.ศ. 2558